A BIZOTTSÁG 1835/2002/EK RENDELETE
(2002. október 15.)
a tagállamok közötti áruforgalomra vonatkozó statisztikákról szóló 3330/91/EGK tanácsi rendelet végrehajtására vonatkozó egyes rendelkezésekről szóló 1901/2000/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb az 1624/2000/EK európai parlamenti és tanácsi rendelettel[i] módosított, a tagállamok közötti áruforgalomra vonatkozó statisztikákról szóló, 1991. november 7-i 3330/91/EGK tanácsi rendeletre[ii] és különösen annak 30. cikkére,
mivel:
(1) A legutóbb a 969/2002/EK bizottsági rendelettel[iii] módosított, a vám- és statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendelet[iv] a nemzeti követelmények teljesítése érdekében alszámok használatát engedélyezi a tagállamok számára, ha ezek a követelmények közösségi szinten nem teljesíthetők.
(2) A 2150/2001/EK rendelettel[v] módosított 1901/2000/EK bizottsági rendelet[vi] az azt igénylő tagállamok számára engedélyezi, hogy a Kombinált Nómenklatúra alkalmazása során megszerzettnél részletesebb adatokat gyűjtsenek, feltéve hogy az adatszolgáltatásra kötelezett személy választhat, hogy azt a Kombinált Nómenklatúrával vagy a kiegészítő albontásokkal összhangban nyújtja.
(3) Egyes tagállamoknak a Kombinált Nómenklatúra kötelező alkalmazásából eredőnél részletesebb adatok gyűjtésére, és így átfogóbb statisztikai információ szerzésére lehet szükségük a nemzeti jelentőségű ágazatokra vonatkozóan.
(4) Az ilyen mértékű rugalmasság bevezetésének célja, hogy anélkül tegyenek eleget a sajátos nemzeti elvárásoknak, hogy azokat a Kombinált Nómenklatúrában rendszeresen kifejezésre juttatnák. Ez az intézkedés lehetővé teszi, hogy általában véve csökkenjen a Közösségen belüli piaci szereplők terhelése azzal, hogy adatszolgáltatási kötelezettségük a nemzeti szintű statisztikai információ szolgáltatására összpontosul, és a többi tagállamban mentesülnek e kötelezettség alól.
(5) A tagállamoknak választási lehetőséget kell biztosítani arra vonatkozóan, hogy végrehajtják-e ezt a típusú adatgyűjtést, és hogy szükség esetén meghatározzák-e a végrehajtási rendelkezéseket.
(6) Az 1901/2000/EK rendeletet következésképpen módosítani kell.
(7) Az e rendeletben előírt intézkedések összhangban vannak a tagállamok közötti áruforgalommal kapcsolatos statisztikákkal foglalkozó bizottság véleményével,
ELFOGADTA EZT A RENDELETET:
1. cikk
Az 1901/2000/EK rendelet 47. cikkének első bekezdése helyébe a következő szöveg lép:
"Azok a tagállamok, amelyek az alaprendelet 21. cikkelyének alkalmazása révén kapott információnál részletesebb információra tartanak igényt, ugyanazon cikktől eltérve megszervezhetik az adatok gyűjtését."
2. cikk
Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.
Ezt a rendeletet 2003. január 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2002. október 15-én.